Verlamde vrou lê hulpeloos terwyl man vermoor word | Maroela Media
'n Bejaarde vrou van Parys in die Vrystaat wat volgens die polisie aan 'n rolstoel gekluister is, moes dié naweek hulpeloos toehoor hoe 'n onbekende groep aanvallers haar man vermoor.
Sers. Mosili Ntsika, woordvoerder van die polisie, sê 'n 77-jarige man en sy 76-jarige vrou het Sondag ná middernag wakkergeskrik van 'n geluid binne hul huis. Die aanvallers was glo reeds binne die egpaar se huis nadat hulle deur die kombuisdak toegang verkry het.
Ntsika sê die bejaarde man het gaan ondersoek instel en is deur die rowers oorval en met 'n skerp voorwerp gesteek. Hy is op die toneel dood.
Sy sê op navraag van Maroela Media die vrou was "hulpeloos" toe die rowers haar man aangeval het. "Sy is gedeeltelik verlam en kon glad nie beweeg of uit die bed uit opstaan om hulp te verleen of weg te probeer kom nie," sê sy.
Die egpaar se bure het glo die polisie ontbied nadat die huis se alarm afgegaan het. "Die man se liggaam is later in die sitkamer van die egpaar se huis aangetref. Hy het kopwonde gehad," sê Ntsika.
Die polisie wou nie in dié stadium meer inligting bekend maak nie. Die 77-jarige man word deur talle op sosiale media as Pierre Lotz, 'n oudskoolhoof, geïdentifiseer.
Dit is nie duidelik of enigiets in die voorval gesteel is nie. Niemand is nog in verband met die voorval in hegtenis geneem nie.
Ons word soos vliee uitgewis!
Mnr die president gaan dit nou werklik so aangaan tot al die wittes dood is of teen wil en dank elders n heenkome vind? Wat nie maklik is nie, bygese.
Dis ons land ook, hier gebore en groot en oud geword.
Hoe kan dit net aangaan sonder enige veroordeling of woord van jou kant? Enige woord sal doen al is dit "voetsek" dan weet ons hoe dit is.
Of gee jy werklik nie om vir ons?
Hierdie tragies se gevalle gebeur al te gereeld. As professionele rowers 'n huis dophou, sal hulle 'n rooftog beplan terwyl die inwoners nie tuis is nie. Soooo enige polisieman wat hierdie berig lees hoekom spreek ons hierdie nie aan as 'n prioriteitsmisdaad nie. Julle hoef nie te wag totdat 'n tydelike politikus sulke aankondigings maak nie. Gebruik die wet om op te tree. Hierdie ou mense se waardigheid word van hulle ontneem. Waar is ons respek vir grysheid? Iemand binne die bestel beter durf aan die dag le en begin optree.
Volgens hierdie berig : 'n GROEP aanvallers teen twee ou mense, een gedeeltelik verlam—–Die dapper helde wat in groepe aanval….